ORDE do 9 de novembro de 2012 pola que se determinan os servizos mínimos dirixidos a garantir os servizos esenciais durante a folga convocada para o día 14 de novembro de 2012.
Consellería de Sanidade — III. Outras disposicións — 12/11/2012

O artigo 28.2 da Constitución española recoñece, como dereito fundamental da persoa, o dereito á folga.
O exercicio deste dereito na Administración e nas empresas, entidades e institucións públicas ou privadas que presten servizos públicos ou de recoñecida e inaprazable necesidade, no ámbito e competencias da Comunidade Autónoma de Galicia, está condicionado ao mantemento dos servizos esenciais fixados no artigo 2 do Decreto 155/1988, do 9 de xuño (DOG nº 116, do 20 de xuño), entre os cales se atopa a sanidade.
O exercicio público da prestación da asistencia sanitaria non se pode ver afectado gravemente polo lexítimo dereito do exercicio de folga, xa que aquel é considerado e recoñecido prioritariamente en relación a este.
O artigo 3 do citado decreto faculta os conselleiros competentes por razón dos servizos esenciais afectados para que, mediante orde e diante de cada situación de folga, decidan o mínimo de actividade necesaria para asegurar o mantemento de tales servizos, así como para determinar o persoal necesario para a súa prestación.
As centrais sindicais Comisións Obreiras (CC.OO.), Unión General de Trabajadores (UGT), Confederación Intersindical Galega (CIG), Confederación General del Trabajo (CGT), Unión Sindical Obrera (USO), Central Unitaria de Traballadores (CUT) e Confederación Nacional do Traballo (CNT) comunicaron a convocatoria de folga xeral que afectará a todas as actividades desempeñadas polos traballadores e traballadoras de empresas privadas e polos empregados e empregadas do sector público, e que se desenvolverá entre as 00.00 horas e as 24.00 horas do vindeiro 14 de novembro de 2012. Non obstante, naquelas empresas e centros que teñan varias quendas de traballo, o comezo da folga efectuarase na primeira quenda, aínda que empece antes das 00.00 horas do día 14 de novembro, e a súa finalización terá lugar unha vez rematada a última quenda, aínda que se prolongue despois das 24.00 horas do día 14 de novembro. Así mesmo, naquelas empresas que teñan unha única quenda de traballo, pero que empece antes das 00.00 horas do día 14 de novembro, o paro iniciarase á hora de comezo da actividade laboral e finalizará o día 14 de novembro na hora en que conclúa esta.
Unha vez outorgada audiencia aos comités de folga, a conselleira
Artigo 1
A folga que se desenvolverá desde as 00.00 horas ás 24.00 horas do día 14 de novembro de 2012, e que afectará a todas as actividades desempeñadas polos traballadores e traballadoras de empresas privadas e polos empregados e empregadas do sector público, deberá entenderse condicionada ao mantemento dos servizos mínimos, segundo os criterios que se dispoñen nesta orde.
Os servizos mínimos que se fixan resultan totalmente imprescindibles para manter a axeitada cobertura dos servizos esenciais de asistencia sanitaria. Tales mínimos responden á necesidade de compatibilizar o respecto ineludible ao exercicio do dereito á folga coa atención á poboación que, baixo ningún concepto, pode quedar desasistida polas características do servizo dispensado.
E por iso, mantéñense os servizos mínimos necesarios para garantir a asistencia imprescindible a doentes hospitalizados, así como a atención urxente e permanente e o trasporte sanitario que non poden aprazarse sen consecuencias negativas para a saúde.
Establécense os seguintes criterios reitores na determinación do persoal necesario para o mantemento dos servizos esenciais nos centros de traballo e nas institucións afectadas:
– Persoal mínimo necesario para a cobertura da atención urxente e permanente e as emerxencias do 061.
– No Centro de Transfusión de Galicia os servizos necesarios para o mantemento do abastecemento sanguíneo en toda a comunidade autónoma.
– Nos centros e institucións sanitarias dependentes do Servizo Galego de Saúde e centros e institucións sanitarias privadas:
a) Persoal facultativo dependente de atención especializada:
1. Cobertura do 100 % da actividade urxente nos seguintes ámbitos :
– Servizos de urxencias e gardas médicas.
– Quirófanos urxentes para a atención dos usuarios que requiran intervención cirúrxica inaprazable.
– Salas de partos.
2. Cobertura do 100 % da actividade nas seguintes áreas:
– Unidades de reanimación.
– Unidades de coidados intensivos, de adultos ou pediátricas e unidades coronarias, de ser o caso.
– Área de diálise.
– Área de tratamentos oncolóxicos (radioterapia, hospital de día).
3. Cobertura da actividade cirúrxica nos doentes, tanto hospitalizados como ambulatorios, con respecto ás patoloxías que poñan en perigo a súa vida ou agraven o seu estado de saúde, en especial procesos neoplásicos.
4. Na área de hospitalización establecerase o número necesario para garantir as visitas médicas, a atención indefectible dos doentes hospitalizados e as altas clínicas.
5. No ámbito de consulta, así como das interconsultas dos doentes hospitalizados que o requiran, atenderanse as consideradas como urxentes ou preferentes, a criterio do persoal facultativo. Así mesmo, atenderanse as consultas inaprazables dos doentes oncolóxicos que requiran tratamento citostático e os doentes desprazados.
6. Garantirase, así mesmo, a realización de determinacións e probas complementarias urxentes e as que se refiren aos doentes hospitalizados que, a criterio do persoal facultativo, sexan necesarias e inaprazables, entendéndose incluídas as dos doentes con neoplasias malignas.
7. Garantirase a dispensación de sangue, de medicamentos e de produtos sanitarios que sexa necesaria a criterio do persoal facultativo.
8. Garantirase a atención necesaria a pacientes subsidiarios de hospitalización a domicilio e coidados paliativos.
b) Persoal facultativo dependente de atención primaria: (persoal médico, pediatra e odontólogo):
1. Cobertura do 100 % da actividade urxente.
2. Os servizos mínimos que se fixan no tramo ordinario de atención prestarán a asistencia urxente ou inaprazable desa unidade calquera que sexa a modalidade da prestación:
– En centros con catro ou menos profesionais: 1 efectivo.
– En centros con cinco a oito profesionais: 2 efectivos.
– En centros con nove a doce profesionais: 3 efectivos.
– En centros con máis de trece profesionais: 4 efectivos.
c) Persoal sanitario non facultativo de atención especializada:
1. Cobertura do 100 % da actividade urxente nun triplo ámbito:
– Servizos de urxencias.
– Quirófanos urxentes (xerais e de tocoloxía) para a atención dos usuarios que requiran intervencións cirúrxicas inaprazables no ingreso.
– Atención ás salas de partos.
2. Na área de hospitalización establecerase o número necesario para garantir os coidados dos doentes hospitalizados, en correspondencia cos efectivos dun domingo ou festivo.
3. No ámbito de consultas estableceranse mínimos nun dobre ámbito:
– Apoio á atención das consultas especializadas consideradas como urxentes ou preferentes.
– Así mesmo, atenderanse as consultas inaprazables dos doentes oncolóxicos que requiran tratamento citostático e os doentes desprazados.
4. No ámbito dos servizos centrais garantirase a realización das probas complementarias urxentes e as que se refiran aos doentes hospitalizados que, a criterio do persoal facultativo, sexan necesarias e inaprazables, en correspondencia cos efectivos dun domingo ou festivo.
5. Garantirase a dispensación de medicamentos, hemoderivados e produtos sanitarios, en correspondencia cos efectivos dun domingo ou festivo.
6. Unidades especiais: o número necesario para garantir o coidado dos pacientes, en correspondencia cos efectivos dun domingo ou festivo.
d) Persoal sanitario non facultativo de atención primaria:
1. Cobertura do 100 % da actividade urxente.
2. Os servizos mínimos que se fixan no tramo ordinario de atención prestarán a asistencia urxente e inaprazable desa unidade calquera que sexa a modalidade da prestación:
– En centros con catro ou menos profesionais: 1 efectivo.
– En centros con cinco a oito profesionais: 2 efectivos.
– En centros con nove a doce profesionais: 3 efectivos.
– En centros con máis de trece profesionais: 4 efectivos.
e) Persoal de xestión e servizos de atención especializada:
1. Urxencias: o 100 % do persoal.
2. Área de hospitalización: un número de efectivos equivalente ao de domingos ou festivos.
3. Cita previa: un número de efectivos que garantan a atención ao doente que o requira, cun mínimo de un efectivo por centro e ata un máximo do 50 % dos efectivos da quenda.
4. Atención ao doente: un número de efectivos que garantan a atención ao doente que o requira, cun mínimo de 1 por centro e ata un máximo do 50 % dos efectivos da quenda.
5. Servizos de mantemento: un número equivalente ao dos domingos ou festivos.
6. Servizo de lavandaría e lenzaría: un número equivalente ao dos domingos e festivos ou ata o 50 % dos efectivos da quenda.
7. Limpeza: ata o 50 % dos efectivos da quenda.
8. Hostalaría: un número mínimo igual aos domingos ou festivos, ou ben un 60 % dos efectivos da quenda, en función do tamaño das prestacións dependentes de hostalaría en cada centro.
Coa finalidade de garantir o adecuado mantemento do servizo servirase, con carácter xeral, un único menú aos doentes que non requiran dieta médica especial.
9. Condutores: o mesmo número de efectivos que os domingos ou festivos, cun mínimo en todo caso dun efectivo.
10. Servizos administrativos:
– Información: o número de profesionais necesarios para garantir a debida información aos pacientes
– Persoal: o número imprescindible para garantir as incidencias e xestións derivadas da folga e, como máximo, ata o 40 % dos efectivos da quenda.
– Subministracións: o número imprescindible para garantir os pedidos urxentes e ata un máximo do 25 % dos efectivos da quenda.
– Almacén: un número imprescindible para a xestión do almacén e ata un máximo do 25 % dos efectivos da quenda.
– Contabilidade: un número imprescindible para as xestións urxentes e ata un 25 % dos efectivos da quenda.
f) Persoal de xestión e servizos de atención primaria:
1. Urxencias: o 100 % do persoal.
2. En centros con catro ou menos efectivos de persoal facultativo: 1 efectivo.
– En centros con cinco ou máis efectivos de persoal facultativo: 1 efectivo por centro e, en caso de teren varios andares, un máis por andar.
g) Outras áreas de traballo ou servizos: establecerase con carácter xeral un número equivalente aos domingos ou festivos.
h) Persoal de empresas privadas que realizan tarefas de servizos contratados co Servizo Galego de Saúde: aplicaranse os criterios establecidos nos puntos anteriores para a correspondente área de actividade. No caso de que algunha empresa actúe nunha área de traballo que non se corresponda coas dos puntos anteriores, establecerase un número de efectivos equivalente ao dos domingos ou festivos.
– Transporte sanitario.
Establécense os seguintes criterios reitores na determinación do persoal necesario para o mantemento dos servizos esenciais:
– Unha cobertura do 100 % respecto da atención urxente prestada a través das ambulancias asistenciais do 061.
– No ámbito do transporte hospitalario, o 100 % do transporte secundario urxente.
– O 100 % dos servizos de transporte para enfermos que requiran tratamentos ambulatorios continuados de oncoloxía e diálise. Para o resto de pacientes, os vehículos necesarios para os casos en que necesiten padiola ou o seu estado xeral así o aconselle, a xuízo do persoal facultativo prescritor. O número de vehículos no será inferior ao 50 % dos que fan a cobertura habitual.
Artigo 2
A determinación dos profesionais necesarios consonte os criterios anteriores faraa a dirección, e a súa fixación debe estar motivada, mediante a designación nominal e individual.
A/os profesionais necesarios para a cobertura dos servizos mínimos deberán ser publicados nos taboleiros de anuncios do centro, con anticipación ao comezo da folga.
A/o profesional designado como servizo mínimo que desexe exercer o seu dereito de folga, poderá instar a substitución da súa designación por outra/o profesional que voluntariamente acepte o cambio de xeito expreso.
A xustificación debe constar no expediente de determinación de mínimos da institución, e exteriorizarse axeitadamente para xeral coñecemento do persoal destinatario. Deberá quedar constancia no expediente dos factores ou criterios cuxa ponderación conduce a determinar as prestacións mínimas.
Con tales premisas, no anexo desta resolución recóllese o número de efectivos de servizos mínimos para cubrir a xornada de folga.
Artigo 3
Os paros e alteracións no traballo por parte do persoal necesario para o mantemento dos servizos mínimos determinados no anexo, así como os expostos nos taboleiros de anuncios de cada centro, serán considerados ilegais para os efectos do que establece o artigo 16.1 do Real decreto lei 17/1977, do 4 de marzo (BOE nº 58, do 9 de marzo).
Artigo 4
O que se dispón nos artigos anteriores non significará ningún tipo de limitación dos dereitos que a normativa reguladora da folga recoñece ao persoal nesta situación, nin tampouco sobre a tramitación e efectos das peticións que a motiven.
Artigo 5
Sen prexuízo do que establecen os artigos anteriores, deberanse observar as normas legais e regulamentarias vixentes en materia de garantías dos usuarios dos establecementos sanitarios. Os altercados ou incidentes que se produzan serán obxecto de sanción conforme as normas vixentes.
Artigo 6
As empresas privadas que prestan servizos no ámbito da sanidade de Galicia deberán fixar o persoal necesario para garantir a prestación de recoñecida e inaprazable necesidade de acordo cos criterios e demais disposicións determinados nesta orde.
Disposición derradeira
A presente orde producirá efectos e entrará en vigor o mesmo día da súa publicación no
Diario Oficial de Galicia
.
Santiago de Compostela, 9 de novembro de 2012
Estrutura de Xestión Integrada de Santiago de Compostela.
Servizos Sanitarios de Atención Especializada.
Complexo Hospitalario Universitario de Santiago de Compostela.
Hospital da Barbanza.
Servizos Sanitarios de Atención Primaria.
Estrutura de Xestión Integrada da Coruña.
Servizos Sanitarios de Atención Especializada.
Complexo Hospitalario Universitario A Coruña.
Hospital Virxe da Xunqueira.
Servizos Sanitarios de Atención Primaria.
Estrutura de Xestión Integrada de Ferrol.
Servizos Sanitarios de Atención Especializada.
Complexo Hospitalario Arquitecto Marcide-Novoa Santos.
Servizos Sanitarios de Atención Primaria.
Empresas contratadas. Estrutura de Xestión Integrada de Ferrol.
Transporte programado da Dirección Provincial da Coruña.
Complexo Hospitalario de Lugo.
Hospital Comarcal de Monforte.
Hospital Comarcal da Costa de Burela.
Xerencia de Atención Primaria de Lugo.
Transporte programado da Dirección Provincial de Lugo.
Estrutura de Xestión Integrada de Ourense.
Servizos Sanitarios de Atención Especializada.
Complexo Hospitalario de Ourense.
Hospital Comarcal do Barco de Valdeorras.
Hospital de Verín.
Servizos Sanitarios de Atención Primaria.
Transporte programado da Dirección Provincial de Ourense.
Estrutura de Xestión Integrada de Pontevedra.
Servizos Sanitarios de Atención Especializada.
Complexo Hospitalario de Pontevedra.
Hospital do Salnés.
Servizos Sanitarios de Atención Primaria.
Complexo Hospitalario Universitario de Vigo.
Xerencia de Atención Primaria de Vigo.
Transporte programado da Dirección Provincial de Pontevedra.
Galaria, Empresa Pública de Servizos Sanitarios. Vigo.
Galaria, Empresa Pública de Servizos Sanitarios. Ourense.
Galaria, Empresa Pública de Servizos Sanitarios. Santiago.
Galaria centro itinerante (Unidade de resonancia móbil).
Centro de Transfusión de Galicia.
Fundación Pública Urxencias Sanitarias de Galicia-061.
Instituto Galego de Oftalmoloxía (Ingo).
Centro: Policlínico Vigo, S.A. (POVISA).
Centro: Nuestra Señora de la Esperanza.
Centro: Instituto Policlínico La Rosaleda.
Centro: Centro Médico La Rosaleda.
Centro: Centro Asistencial La Rosaleda.
Centro: Hospital Juan Cardona.
Persoal externo: 2 facultativos de tarde, 1 facultativo de noite e 1 facultativo de garda
Centro: Centro Médico Pintado.
Centro: Instituto Médico Cirúrxico San Rafael (A Coruña).
Centro: Sanatorio Cirúrxico Modelo.
Centro: Polusa.
Centro: Clínica Euroespes.
Centro: Hospital Fremap Vigo.
Centro: Sanatorio Nuesta Señora de Los Abetos.
Centro: Hospital El Pinar.
Centro: Hospital Miguel Domínguez.
Centro: Clínica Médica La Merced.
Centro: Hospital Nuestra Señora de Fátima.
Centro: Sanatorio La Robleda.
Centro: Instituto Policlínico Santa Teresa.
Oftalmoloxía de Galicia, S.L.
Centro: Sanatorio Concheiro.
Centro: Sanatorio El Carmen (Ourense).
Centro: Centro Médico El Castro.
Centro: Centro Oncolóxico de Galicia.
Centro: COSAGA. Cooperativa Sanitaria de Galicia.